ועדת העבודה, הרווחה והבריאות, כנסת 16, פרוטוקול מספר 288, 2004-11-23 14:00

שלומי מור: אנחנו עוסקים היום בהארכת תקופה של הוראת שעה שתוקפה הסתים כבר ב-31 לינואר 2003, שבאה להעניק מדי 10 שנים מענק למשפחות שלהם חלל נפגע איבה, כך שמדי 10 שנים ישולם להם סך של 4,500 שקלים לטובת הוצאות שונות של אחזקת הקבר.

שלומי מור: אנו מעונינים להשוות את מצבן למצבן של שמפחות שלהן חללי צה"ל, שקבריהם מטופלים על ידי משרד הביטחון, כיוון שהם מרוכזים.

שלומי מור: כאן אנחנו לא מדברים על קברים שמרוכזים במקום אחד, אלא על קברים שמפוזרים בבתי קברות ברחבי הארץ.

שלומי מור: התשלום הזה הוא בנוסף לתשלום שמשולם עם הפטירה, עבור הוצאות הקבורה.

שאול יהלום: השאלה הראשונה שלי, היא למה חיכיתם שנתיים.

שלומי מור: יש לי רק להתנצל על השהות הזו.

שאול יהלום: אני מבקש שלא יקרו מקרים כאלה בעתיד.

שאול יהלום: האם התקנה אומרת שאם באותה משפחה יש שניים או שלושה חללים, הסכום מוכפל או משולש?

אסנת כהן: אנחנו משלמים את הוצאות הקבורה בגין כל חלל.

שאול יהלום: האם משפחת גביש באלון מורה ששכלה 4 אנשים, תקבל 4 מענקים?

שלומי מור: המענק ניתן עבור כל חלל.

אסנת כהן: ייעוד המענק הזה הוא עבור אחזקת קבר.

אסנת כהן: אם יש 4 קברים, יינתנו 4 מענקים.

ג’ודי וסרמן: האם המענק שולם מפברואר 2003?

שלומי מור: המענק שולם מ-30 בינואר 2001 ועד 31 בינואר 2003.

ג’ודי וסרמן: ומה קרה מפברואר 2003 ועד היום?

שלומי מור: לא הפסקנו את התשלום.

יהושוע כהן: אני רציתי להעיר משהו, אבל כיוון שנציג האוצר ביקש ממני לא להעיר את הערה ושנמצא יחד פתרון לנושא, אני לא אעיר אותה.

יהושוע כהן: אני רוצה להגיע להסכם עם האוצר, למען אותן המשפחות שהטרגדיה נמצאת יום-יום בראשם.

יהושוע כהן: אני מעדיף להגיע להבנות מאשר להיכנס לעימותים אחר כך.

שאול יהלום: תגיד לי מהי הבעיה.

יהושוע כהן: אנחנו רוצים להגיע להסדר לפיו במקום לתת למשפחות אחת ל-10 שנים את הכספים האלה לאחזקת הקבר, יתנו את זה כל שנה או שנתיים.

יהושוע כהן: ישנן משפחות שמתקשות לשמור על הקברים.

יהושוע כהן: בתי הקברות האזרחיים יש כל מיני ונדליזם.

יהושוע כהן: כואב לי הלב לשמוע ממשפחה שאין לה 200 שקל בשביל להחזיר חזרה את בית הנר.

שאול יהלום: אם אתה רוצה שנעזור לך, אנחנו צריכים להבין למה אתה מתכוון.

שאול יהלום: האם אתה מתכוון לכך שבמקום מענק של 4,000 שקל פעם ב-10 שנים, ניתן בכל 5 שנים 2,000 שקלים?

שאול יהלום: גם באחזקת הקבר של חלל משרד הביטחון מטפלים באופן שוטף ולא פעם ב-10 ימים.

שאול יהלום: אני לא מצאתי עוד חלקה צבאית מוזנחת, וטוב שכך.

שאול יהלום: אתה אומר שהמענק הזה שניתן פעם ב-10 שנים, זו הלוואה שלא עוזרת.

שאול יהלום: יכול להיות גם שמדובר באנשים מבוגרים, שבעוד 10 שנים אנחנו נפגוש אותם בעולם האמת.

שאול יהלום: אתה אומר שאתה לא מבקש להרוויח כסף, אלא לחלק את אותו מענק לשניים.

שאול יהלום: בוא נתחיל בחלוקה ל-2.

יהושוע כהן: אני גם מבקש להגדיל את הסכום.

יעקב עמר: אני חושב שזה מאוד נכון.

שאול יהלום: מה דעתם של משרד האוצר?

הרן לבאות: אין לנו התנגדות לחלק את הסכום למספר תחנות בדרך.

הרן לבאות: זה לא מפריע לי אם זה יינתן כל שנתיים או כל שלוש שנים.

שאול יהלום: אני כרגע מדבר על חלוקת המענק לשניים.

שאול יהלום: פעם ב-5 שנים הם יקבלו 2,000 שקלים.

שלומי מור: זה בסדר.

שאול יהלום: הקבר עצמו הוא קבר, אבל נופלות אותיות ובית המנורה.

שאול יהלום: לפעמים רוצים לשתול שיח קטן, או לשייף את המצבה.

שאול יהלום: אנחנו לא מדברים על כך שקבר מתמוטט, כי זה יכול לקרות פעם ב-100 שנה.

שאול יהלום: הרבה יותר הגיוני לחלק את הסכום.

שאול יהלום: בואו נתחיל בחלוקת הסכום למחצית, ונראה איך זה פועל.

שאול יהלום: אז גם יש אפשרות שיתנו לך קבלות אמיתיות ולא פיקטיביות.

אסנת כהן: אני רוצה להציג עוד בעיה שאנחנו נתקלים בה.

אסנת כהן: לעיתים יש מצב שבו יש הורים שקולים, אלמנה ויתומים.

אסנת כהן: נשאלת השאלה, מי עשה וביצע את אחזקת הקבר?

אסנת כהן: אם אנחנו הולכים על מנגנון אוטומטי, אנחנו צריכים לבחון את השאלות עלינו.

אסנת כהן: במקרים בהם יש גם הורים שקולים, גם אלמנה וגם יתומים, אנחנו מבקשים ממי שביצע את השיפוץ ואחזקת הקבר להציג לנו קבלה, והוא זה שיקבל את התשלום.

ג’ודי וסרמן: מה קורה אם אף אחד לא מציג לך קבלה?

אסנת כהן: אם יש עימות בין שני קרובי המשפחה, כל אחד מן הצדדים יקבל חצי.

אסנת כהן: באופן עקרוני, מי שביצע בפועל את השיפוץ, הוא זה שאמור לקבל את הכסף.

שאול יהלום: אם קיבלנו הסכמה לחלק את הסכום לחצי, כך שיינתן בכל 5 שנים, האם כבר אפשר לתקן את זה או שנדרשת תקנה חדשה.

שלומי מור: אנחנו נצטרך לנסח את זה מחדש.

שאול יהלום: אנחנו מאשרים את התקנות רטרואקטיבית, ואת התיקון שאומר, שהמענק יחולק לשניים ויינתן כל 5 שנים במקום כל 10 שנים.

שלומי מור: תהיה לנו בעיה לגבי התקופה הרטרואקטיבית.

ג’ודי וסרמן: אז אנחנו נאמר, שהתיקון הוא בתוקף מהיום ואילך.

שאול יהלום: אישרנו את התקנות ונכניס גם את התיקון.

שאול יהלום: מי ייתן ולא יהיו לנו עוד נפגעים.

יהושוע כהן: אני רוצה לדעת איך אנו יכולים להביא הצעה לוועדה, להגדיל את הסכום?

שאול יהלום: הממונה על הנושא הזה של פעולות האיבה, זה שר הרווחה.

שאול יהלום: כיום שר הרווחה זה ראש הממשלה.

שאול יהלום: הארגון שלכם צריך לפנות לשר הרווחה ולבקש את מה שאתם רוצים, כמו שהארגון של אלמנות צה"ל בא לשר הביטחון ומבקש ממנו מה שהוא רוצה.

שאול יהלום: אנחנו בכנסת קיבלנו את ההקבלה בין חללי צה"ל לבין חללי פעולות האיבה.

שאול יהלום: אתם רואים כאן דוגמא יוצאת מן הכלל לזה.

שאול יהלום: אתם רואים שאפילו נושא שאי אפשר ליישם, משפים אותו בכסף כדי שהוא יהיה גם למען נפגעי פעולות האיבה.

שאול יהלום: יש לשבח גם את החקיקה וגם את התקנות.

שאול יהלום: תודה רבה, הישיבה נעולה.